“ምንም ዓይነት ሆቴል ቢሠራ፣ የመጨረሻ ግቡ፣ ደንበኛውን ማስደሰትና ማዝናናት ነው፡፡ ከዚህ አንፃር፣ ከሕንፃው ግንባታ ጀምሮ “ኤሌመንት ሆስፒታሊቲ ኮንሰልታንሲ” ከሚባል አማካሪ ድርጅት ጋር ተፈራርመን፣ እያንዳንዱን እንቅስቃሴ እየተከታተለ ነበር፡፡ ይህ ድርጅት ሆቴሎች ሲገነቡ ማማከርና በቀጣይም ማደራጀት ነው ሥራው። ሠራተኛ የመቅጠር፣ የማሠልጠንና የመከታተል ኃላፊነት አለበት፡፡ ስለዚህ፣ ሠራተኞች ኢንተርቪው ተደርገው፣ ተመልምለውና ተቀጥረው ወደ ሥልጠና የገቡት በአማካሪ ድርጅቱ በኩል ነው። ከዚህ በኋላ ነው ሆቴሉ የተከፈተው፡፡ የሆቴሉ ማኔጅመንት አባላት በተለያዩ ዓለም አቀፍ ሆቴሎች ከፍተኛ የሙያ ብቃትና ልምድ እንዲሁም ኃላፊነት በነበራቸው ፕሮፌሽናሎች ነው የተዋቀረው፡፡” በማለት አቶ መኳንንት አስረድተዋል፡፡
